Loscadh Thúr Grenfell

Tharla Loscadh Thúr Grenfelli mBéarla, Grenfell Tower ar an 14 Meitheamh 2017, in Kensington Thuaidh, Londain, an tine ba mheasa in áras cónaithe ó bhí an Dara Cogadh Domhanda ann. Maraíodh 72 duine, agus gortaíodh 74 duine, nuair a chuaigh an túr árasáin, 24 stór ar airde, in iarthar chathair Londain (in aice stáisiún traenach Latimer Road) trí thine.  

clé|thumb|Tine Thúr Grenfell
clé|mion
clé|mion
clé|mion|Físeán: filíocht agus cuimhneachán 

 Cúlra 
Tógadh an túr i gceantar saibhir sa bhliain 1974.  Bhí 120 árasán ann, ar 24 urlár.

Bhí ráite ag an gcomhlacht bainistíochta a bhí ag plé leis an mbloc árasán go raibh siad ar an eolas faoi “imní” a bheith ar dhaoine a bhí ina gcónaí ann faoi bhaol tine.  Agus is é an rud is iontaí fós, lorg ball de bhord stiúrtha an chomhlachta fiosrúchán neamhspleách faoi shábháilteacht na n-árasán nuair a rinneadh athchóiriú ar an túr i mí an Mhárta 2017.

Ar an 14 Meitheamh 2017, cuireadh fios ar na seirbhísí dóiteáin go gairid roimh 1am agus tháinig 40 briogáid dóiteáin agus 200 fear dóiteáin ar an láthair. Bhí na céadta duine sa bhloc árasán nuair a thosaigh an tine 

 Fiosrúcháin 
Thosaigh an chéad seisiún éisteachtaí phoiblí faoin loscadh ar an 7 Meán Fómhair 2017, faoi Chathaoirleacht Martin Moore-Bic.

Sí Príomh-aire na Breataine, Theresa May a bhunaigh Fiosrúchán Grenfell tráth a raibh cáineadh go leor á dhéanamh uirthi mar gheall ar an gcaoi ar láimhseáil sí an tragóid.

 2019 
De réir tuarascáil a foilsíodh i 2019, fabht leictreach i gcuisneoir ar an gceathrú urlár a chuir tús leis an tine.

Ach ba é an cumhdach ar éadan an fhoirgnimh a chuir scaipeadh sciobtaí ar an tine. Cuireadh na painéil seo ar éadan an fhoirgnimh mar insliú agus mar chuid d'athchóiriú ar dhealramh an túir i 2016.

 2024 
De réir tuarascáil a foilsíodh i 2024, faillí rialtais, comhlachtaí tógála agus go háirithe faillí na gcomhlachtaí a chuir cumhdach inlasta ar éadan Thúr Grenfell ba chúis leis an tine. Ar na comhlachtaí a bhí freagrach as cothabháil agus athchóiriú an túir, ar na húdaráis áitiúla agus náisiúnta a bhí faillíoch agus ar na comhlachtaí a mhaígh go raibh an cumhdach sábháilte nuair a bhí sé inlasta.

Tháinig an  fiosrúchán chun críche mí Mheán Fómhair 2024, agus dúradh gur tháinig an tragóid as laigí ón rialtas. Bhí cáineadh ann freisin ar údaráis áitiúil Kensington agus Chelsea, agus ar an mbriogáid dóiteáin a bhí faillíoch faoi shábháilteacht tine i mblocanna arda dá leithéid.

 Dlí 
Ón uair a bhí an tine ann, tá daoine a tháinig slán ón tine chomh maith le muintir na marbh ag iarraidh go gcuirfí an dlí orthu siúd a bhí freagrach as an tine. Dúirt na póilíní sa bhliain 2024 go bhfuil 58 duine agus 19 comhlacht agus foras faoi iniúchadh. Ach dúirt na póilíní go bhfuil an t-iniúchadh thar a bheith casta.

 Scrios 
Cinneadh in 2025 an Túr Grenfell  a scriosadh. Dúirt an Leas-Phríomh-Aire Angela Rayner le teaghlaigh na n-íospartach go raibh an cinneadh déanta ag an rialtas an Túr a leagan chun talaimh. Bhí freagraí measctha ag an chinneadh seo; bhí roinnt daoine sa phobal sásta go mbeadh sé á bhaint síos. Ach bhí daoine eile ag iarraidh go mairfeadh Túr Grenfell mar chuimhne ar an tragóid.

 Féach freisin 

 Michael Mansfield

 Tagairtí 

Catagóir:Stair Londan
Catagóir:Royal Borough of Kensington and Chelsea
Catagóir:Dóiteáin
Catagóir:2017